b'\n_START_ARTICLE_\nLalawigan ng V\xc3\xa4stra G\xc3\xb6taland\n_START_SECTION_\nLalawigan\n_START_PARAGRAPH_\nAng mga l\xc3\xa4n ng Suwesya ay higit na mahalaga kaysa sa mga sinaunang lalawigan nito. Ang mga l\xc3\xa4n ay ang pangunahing pampangasiwaang lupon sa banwahan at santauhang pagbibilang._NEWLINE_Dahil sa lawak at sa batang gulang nito, ang Lalawigan ng V\xc3\xa4stra G\xc3\xb6taland ay walang pambalanang pamana. Ang mga lalawigang V\xc3\xa4sterg\xc3\xb6tland, Bohusl\xc3\xa4n at Dalsland ay may mga kalinangan at makasaysayang kahalagahan. May maliit ding bahagi ng lalawigan ng Halland dito._NEWLINE_Bukod dito, ang mga dating binuwag na lalawigan noong 1998 ay may kahalagahang kalinagan at kasaysayan dahil ito ay nakapamihasaan nang gamitin simula pa noong ika-17 dantaon.\n_START_SECTION_\nKaratig-pook\n_START_PARAGRAPH_\nAng Lalawigan ng V\xc3\xa4stra G\xc3\xb6taland ay may hangganan sa karatig nitong mga lalawigan ngV\xc3\xa4rmland, \xc3\x96rebro, \xc3\x96sterg\xc3\xb6tland, J\xc3\xb6nk\xc3\xb6ping at Halland. Ito ay may hangganan din sa karatig nitong bansa sa Norwega: lalawigan ng \xc3\x98stfold, mga lawa ng V\xc3\xa4ttern at V\xc3\xa4nern, at ang kipot ng Skagerrak.\n_START_SECTION_\nPangasiwaan\n_START_PARAGRAPH_\nAng V\xc3\xa4stra G\xc3\xb6taland itinatag noong 1998 nang pagsamahin ang mga dating lalawigan ng Gotemburgo at Bohus, \xc3\x84lvsborg at Skaraborg. Ang luklukan ng mga Punong-lalawigan o Landsh\xc3\xb6vding ay nasa Gotemburgo, samantalang ang luklukan ng banwahang pangasiwaan at kapangyarihan ay nasa V\xc3\xa4nersborg. Ang Punong-lalawigan ay ang pinuno ng Lupong Pampangasiwaan ng Lalawigan o L\xc3\xa4nsstyrelse.\n_START_SECTION_\nBanwahan\n_START_PARAGRAPH_\nAng Sanggunian ng V\xc3\xa4stra G\xc3\xb6taland o V\xc3\xa4stra G\xc3\xb6talandsregionen ay isang malayang Sangguniang Lalawigan na kung misan sa isang takdang pagsubok ay pinagkakalooban ng ilang mga katungkulan ng Lupong Pampangasiwaan ng Lalawigan. Kahalintulad ng sangguiang pagsubok na ito ay matatagpuan din sa mga lalawigan ng Sk\xc3\xa5ne at Gotland.\n_START_SECTION_\nKutamaya\n_START_PARAGRAPH_\nAng kutamaya ng Lalawigan ng V\xc3\xa4stra G\xc3\xb6taland ay ipinagkaloob noong 1998 kung kailan din ito itinatag. Ito ay ang mga pinagsamang kutayama ng lalawigan ng V\xc3\xa4sterg\xc3\xb6tland, Bohusl\xc3\xa4n at Dalsland at ang kutayama ng lungsod ng Gotemburgo. Kung ang kutayama ay may putong makahari, kumakatawan ito sa Lupong Pampangasiwaan ng Lalawigan, na siyang may kapangyarihang (makahari) pampamahalaan.  Lathala: "Sinangkapat, I. ang kalasag ng Gotemburgo, II. ang kalasag ng Bohusl\xc3\xa4n, III. ang binaliktad na kalasag ng Dalsland, IV. ang kalasag ng V\xc3\xa4sterg\xc3\xb6tland."'